title: Директива 98/101/ЕО на Комисията от 22 декември 1998 година за адаптирането към техническия прогрес на Директива 91/157/ЕИО относно батериите и акумулаторите, съдържащи някои опасни веществаТекст от значение за ЕИП.

text:
Важна правна забележка

|

31998L0101

Официален вестник n° L 001 , 05/01/1999 стр. 0001 - 0002 специално чешко издание глава 13 том 23 стр. 198  - 200 специално испанско издание глава 13 том 23 стр. 198  - 200 специално унгарско издание глава 13 том 23 стр. 198  - 200 специално литвийско издание глава 13 том 23 стр. 198  - 200 LV.ES глава 13 том 23 стр. 198  - 200 MT.ES глава 13 том 23 стр. 198  - 200 PL.ES глава 13 том 23 стр. 198  - 200 SK.ES глава 13 том 23 стр. 198  - 200 специално словенско издание глава 13 том 23 стр. 198  - 200

		19981222Директива 98/101/ЕО на Комисиятаот 22 декември 1998 годиназа адаптирането към техническия прогрес на Директива 91/157/ЕИО относно батериите и акумулаторите, съдържащи някои опасни вещества(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/157/ЕИО относно батериите и акумулаторите, съдържащи някои опасни вещества [1], и по-специално член 10 от нея,като има предвид, че в рамките на Акта за присъединяване на Австрия, Финландия и Швеция, по-специално членове 69 и 112 от него, е предвидено в период от четири години от датата на присъединяване, разпоредбите, които се отнасят до батерии, съдържащи живак, посочени в член 3 от Директива 91/157/ЕИО, следва да се преразгледат в съответствие с процедурите на Европейските общности;като има предвид, че, за да се постигне по-високо ниво на защита на околната среда, търговията с определени батерии следва да бъде забранена, поради количеството живак, което съдържат; като има предвид, че с цел да се постигне цялостен ефект за околната среда, тази забрана трябва да обхване уреди и съоръжения, в които са вградени такива батерии и акумулатори; като има предвид, че такава забрана би могла да има положително въздействие за улесняване презареждането на батериите;като има предвид, че техническото развитие при разработването на свободни от тежки метали батерии следва да бъде взето предвид;като има предвид, че Директива 91/157/ЕИО следва да бъде съответно адаптирана;като има предвид, че мерките, предвидени за тази цел в настоящата директива, са в съответствие със становището на Комитета, основан в съответствие с член 18 от Директива 75/442/ЕИО на Съвета от 15 юли 1975 г. относно отпадъците [2], последно изменена с Решение 96/350/ЕО на Комисията [3];ПРИЕ НАСТОЯЩАТА ДИРЕКТИВА:Член 1Директива 91/157/ЕИО се изменя, както следва:1. Член 3, параграф 1 се заменя със следното:"1. Държавите-членки забраняват не по-късно от 1 януари 2000 г. търговията на батерии и акумулатори, съдържащи повече от 0,0005 % тегловни живак, включително в случаите, когато тези батерии са вградени в уреди. Бутонните клетки и батериите, състоящи се от бутонни клетки със съдържание на живак, не повече от 2 % тегловни, са изключени от тази забрана."2. Приложението се заменя с текста на приложението към настоящата директива.Член 2Държавите-членки приемат и обнародват преди 1 януари 2000 г. разпоредбите, необходими за да се съобразят с настоящата директива. Те незабавно уведомяват Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 3Настоящата директива влиза в сила на двадесетия ден от публикуването ѝ в Официален вестник на Европейските общности.Член 4Адресати на настоящата директива да държавите-членки.Съставено в Брюксел на 22 декември 1998 година.За КомисиятаRitt BjerregaardЧлен на Комисията[1] ОВ L 78, 26.3.1991 г., стр. 38.[2] ОВ L 194, 25.7.1975 г., стр. 47.[3] ОВ L 135, 6.6.1996 г., стр. 32.--------------------------------------------------19981222ПРИЛОЖЕНИЕ"19981222"ПРИЛОЖЕНИЕ IВ обхвата на настоящата директива влизат следните батерии и акумулатори:1. Батерии и акумулатори, съдържащи повече от 0,0005 % тегловни живак, предлагани на пазара от 1 януари 1999 г.;2. Батерии и акумулатори, предлагани на пазара след 18 септември 1992 г., съдържащи:- повече от 25 mg живак на клетка, с изключение на алкални манганови батерии;- повече от 0,025 % тегловни кадмий;- повече от 4 % тегловни олово.3. Алкални манганови батерии, съдържащи повече от 0,025 % тегловни живак, предлагани на пазара след 18 септември 1992 г.""--------------------------------------------------


title: Директива 94/56/ЕО на Съвета от 21 ноември 1994 година относно определяне на основните принципи при разследването на произшествия и инциденти в гражданското въздухоплаване

text:
Важна правна забележка

|

31994L0056

Официален вестник n° L 319 , 12/12/1994 стр. 0014 - 0019 специално финландско издание: глава 7 том 5 стр. 0172  специално шведско издание: глава 7 том 5 стр. 0172  специално чешко издание глава 07 том 002 стр. 224  - 229 специално испанско издание глава 07 том 002 стр. 224  - 229 специално унгарско издание глава 07 том 002 стр. 224  - 229 специално литвийско издание глава 07 том 002 стр. 224  - 229 LV.ES глава 07 том 002 стр. 224  - 229 MT.ES глава 07 том 002 стр. 224  - 229 PL.ES глава 07 том 002 стр. 224  - 229 SK.ES глава 07 том 002 стр. 224  - 229 специално словенско издание глава 07 том 002 стр. 224  - 229

		19941121Директива 94/56/ЕО на Съветаот 21 ноември 1994 годинаотносно определяне на основните принципи при разследването на произшествия и инциденти в гражданското въздухоплаванеСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 84, параграф 2 от него,като взе предвид предложението на Комисията [1],като взе предвид становището на Икономическия и социален комитет [2],в съответствие с процедурата, предвидена в член 189 в от Договора [3],като има предвид, че в областта на гражданското въздухоплаване в Европа би следвало да се поддържа висока степен на безопасност и следва да се полагат всички усилия за намаляване броя на произшествията и инцидентите;като има предвид, че бързото провеждане на технически разследвания на произшествия и инциденти в гражданското въздухоплаване подобрява въздушната безопасност, като способства за предотвратяване на настъпването на такива произшествия и инциденти;като има предвид, че би следвало да се вземе под внимание Конвенцията за международното гражданско въздухоплаване, подписана на 7 декември 1944 г. в Чикаго, която предвижда прилагането на необходимите мерки за гарантиране на безопасната експлоатация на въздухоплавателните средства; като има предвид, че следва да се вземе под особено внимание приложение 13 към същата конвенция, в което се определят препоръчителните международни стандарти и практики за разследване на произшествия с въздухоплавателни средства;като има предвид, че съгласно международните стандарти в приложение 13 отговорността за извършване на разследване на произшествия е на държавата, в която е настъпило произшествието;като има предвид, че ако в случай на сериозни инциденти не е извършено разследване от държавата, в която е настъпил инцидентът, такова разследване следва да се проведе от държавата на регистрация;като има предвид, че разследването на сериозни инциденти би следвало да се извършва по подобен начин на разследването на произшествия;като има предвид, че обхватът на разследванията трябва да зависи от изводите, които могат да се извлекат от тях за подобряване на безопасността;като има предвид, че въздушната безопасност изисква разследванията да се извършват във възможно най-кратки срокове;като има предвид, че разследващите би следвало да могат безпрепятствено да изпълняват своите задачи;като има предвид, че държавите-членки, в съответствие с действащото законодателство по отношение на правомощията на органите, които отговарят за съдебното следствие, и по целесъобразност, в тясно сътрудничество с тези органи, трябва да гарантират, че лицата, които отговарят за техническото разследване, могат да изпълняват задачите си при възможно най-добрите условия;като има предвид, че разследването на произшествия и инциденти в гражданското въздухоплаване би следвало да се извършва от или под контрола на независим орган или организация, за да се избягват конфликти на интереси и всякакви евентуални усложнения относно причините за настъпване на разследваните събития;като има предвид, че органът или организацията би следвало да бъдат подходящо оборудвани и задачите им биха могли да включват превантивни дейности;като има предвид, че държавите-членки би следвало да предприемат мерки за гарантиране при необходимост на взаимопомощ при провеждането на разследвания;като има предвид, че държава-членка би следвало да може да делегира задачата за провеждане на разследване на друга държава-членка;като има предвид, че с оглед предотвратяването на произшествия е важно обществеността да се информира във възможно най-кратки срокове за заключенията от разследванията на произшествия;като има предвид, че при разпространяване на заключенията от разследването на инциденти би следвало да се има предвид техният особен характер;като има предвид, че държавите-членки би следвало надлежно да вземат под внимание препоръките за безопасност, произтичащи от разследването на произшествия и инциденти;като има предвид, че единствената цел на техническото разследване е да се извлекат изводи, които биха могли да предотвратят бъдещи произшествия и инциденти, поради което анализът на събитието, заключенията и препоръките за безопасност, нямат за цел определянето на вина или отговорност,ПРИЕ НАСТОЯЩАТА ДИРЕКТИВА:Член 1ЦелЦелта на настоящата директива е да се подобри въздушната безопасност чрез улесняване на бързото провеждане на разследвания, чиято единствена цел е предотвратяването на бъдещи произшествия и инциденти.Член 2Приложно поле1. Настоящата директива се прилага за разследванията на произшествия и инциденти в гражданското въздухоплаване, които са настъпили на територията на Общността, като се вземат под внимание международните задължения на държавите-членки.2. Настоящата директива се прилага и извън територията на Общността за:i) разследванията на произшествия с въздухоплавателни средства, които са регистрирани в държава-членка, когато такива разследвания не се извършват от друга държава;ii) разследванията на сериозни инциденти с въздухоплавателни средства, които са регистрирани в държава-членка или които се експлоатират от предприятие, установено в държава-членка, когато такива разследвания не се извършват от друга държава.Член 3ОпределенияПо смисъла на настоящата директива:а) "произшествие" означава събитие, свързано с експлоатацията на въздухоплавателно средство, което настъпва в промеждутъка от времето, когато лице се качи на борда на въздухоплавателното средство с намерение да лети и времето, когато всички такива лица са напуснали борда на въздухоплавателното средство, при което:1. има смъртоносно или тежко ранено лице вследствие на:- това, че се е намирало във въздухоплавателното средство, или- пряк контакт с която и да е част на въздухоплавателното средство, включително отделили се от въздухоплавателното средство части, или- пряко излагане на силната въздушна струя от реактивните двигатели,освен когато се касае за наранявания в резултат на естествени причини, самонаранявания или наранявания, нанесени от друго лице, или когато нараняванията са нанесени на пътници без билети, които се крият извън зоните, които обикновено са на разположение за пътниците и екипажа; или2. въздухоплавателното средство претърпи повреда или конструктивна неизправност, които:- оказват неблагоприятно въздействие върху здравината на конструкцията, експлоатационните или летателни характеристики на въздухоплавателното средство, и- обичайно биха изисквали сериозен ремонт или замяна на повредения компонент,освен отказ или повреда на двигател, когато повредата се ограничава в двигателя, неговия кожух или спомагателни агрегати, или ограничени повреди във въздушните винтове, краищата на крилата, антените, гумите, спирачните устройства, обтекателите, малки вдлъбнатини или прободни отвори в обшивката на въздухоплавателното средство;3. въздухоплавателното средство е изчезнало или достъпът до него е напълно невъзможен;б) "сериозно нараняване" означава нараняване, което е претърпяно от лице по време на произшествие, и което:1. изисква хоспитализация за повече от 48 часа, които започват да текат в срок от седем дни от датата на получаване на телесната повреда; или2. е довела до счупване на кост (с изключение на прости счупвания на пръсти на ръцете и на краката или на носа); или3. е свързана с разкъсвания на тъкани, предизвикващи силно кръвотечение, повреди на нерви, мускули или сухожилия; или4. е свързана с нараняване на който и да е вътрешен орган; или5. е свързана с изгаряния втора или трета степен, или каквото и да е изгаряне на повече от 5 % повърхността на тялото; или6. е свързана с потвърден факт на въздействие на вредни(инфекциозни) вещества или на поразяваща радиация;в) "смъртоносно нараняване" означава нараняване, което е претърпяно от лице по време на произшествие и което води до неговата/нейната смърт в срок от 30 дни от датата на произшествието;г) "причини" означава действия, бездействия, събития или условия, или комбинация от тях, които са довели до настъпването на произшествия и инциденти;д) "разследване" означава процес, който се провежда с цел предотвратяване на, произшествия и инциденти, който включва събиране и анализ на информация, подготовка на заключения, включително установяване на причината/ите, и по целесъобразност изработване на препоръки за безопасност;е) "отговарящ за разследването" означава лице, на което въз основа на квалификацията му е възложена отговорността за организацията, провеждането и контрола на разследване;ж) "полетно записващо устройство" е записващ уред, който е монтиран на борда на въздухоплавателното средство с цел улесняване на разследването на; произшествия и инциденти;з) "предприятие" означава всяко физическо или юридическо лице, с или без стопанска цел, или всеки официален орган, който има или няма правосубектност;и) "оператор" означава всяко лице, орган или предприятие, което експлоатира или предлага да експлоатира едно или повече въздухоплавателни средства;й) "инцидент" означава събитие, различно от произшествие, което е свързано с експлоатацията на въздухоплавателно средство, и което засяга или би могло да засегне безопасността на експлоатацията;к) "сериозен инцидент" означава инцидент, при който обстоятелствата сочат, че едва е избегнато настъпването на произшествие (в приложението са изброени примери на сериозни инциденти);л) "препоръка за безопасност" означава всяко предложение от разследващия орган на държавата, която провежда техническото разследване, въз основа на информацията получена при разследването, което се отправя с намерение да се предотвратят произшествия и инциденти.Член 4Задължение за разследване1. Всяко произшествие или сериозен инцидент подлежат на разследване.Въпреки това, държавите-членки могат да предприемат мерки за разследването на инциденти, които не са включени в приложното поле на първа алинея, когато разследващият орган може да очаква от това разследване да бъдат извлечени изводи за въздушната безопасност.2. Обхватът на разследването и процедурите, които трябва да се следват при провеждането на такива разследвания, се определят от разследващия орган, като се вземат под внимание принципите и целите на настоящата директива, и в зависимост от изводите, който разследващия орган очаква да бъдат извлечени от произшествието или тежкия инцидент за подобряване на безопасността.3. Разследванията по параграф 1 в никакъв случай нямат за цел определянето на вина или отговорност.Член 5Статут на разследването1. Държавите-членки, в рамките на съответните им вътрешни правни системи, определят правен статут на разследването, който ще позволява на отговорните разследващи да изпълняват задачите си по най-ефективния начин и в най-кратки срокове.2. В съответствие с действащото законодателство в държавите-членки, и по целесъобразност в сътрудничество с органите, които отговарят за съдебното следствие, наред с другото разследващите имат право:а) на пълен достъп до мястото на произшествието или инцидента, както и до въздухоплавателното средство, неговото съдържание или останки;б) да извършват непосредствен опис на доказателствата и контролирано събиране на останките или компоненти с цел изследване и анализ;в) на непосредствен достъп до и използване на съдържанието на полетните записващи устройства и всякакви други записи;г) на достъп до резултатите от изследването на телата или на проби от телата на жертвите;д) на непосредствен достъп до резултатите от изследванията на хората, участвали в експлоатацията на въздухоплавателното средство, или от изследванията на проби, взети от такива хора;е) да разпитват свидетели;ж) на пълен достъп до всяка съответна информация или записи, притежавани от собственика, оператора или производителя на въздухоплавателното средство и от органите, които отговарят за гражданското въздухоплаване или за летищната експлоатация.Член 6Разследващ орган или организация1. Всяка държава-членка гарантира, че техническите разследвания се провеждат или контролират от постоянен орган на гражданското въздухоплаване или организация. Съответният орган или организация са функционално независими, по-специално от националните въздухоплавателни органи, които отговарят за въздушната техническа изправност, освидетелстването, експлоатацията на полетите, поддръжката, лицензирането, контрола на въздушното движение или летищната експлоатация, или въобще от всякаква друга страна, чиито интереси биха могли да бъдат в противоречие с възложената на разследващия орган или организация задача.2. Независимо от разпоредбите на параграф 1, възложените дейности на този орган или организация могат да включват събиране и анализ на данни, свързани с въздушната безопасност, по-специално с превантивна цел, доколкото тези дейности не засягат неговата независимост и не предполагат никаква отговорност по въпроси от регулаторен, административен или нормативен характер.3. На органа или организацията по параграф 1 се предоставят необходимите средства за изпълнение на неговите/нейните отговорности независимо от органите, посочени в параграф 1, и за целта следва да може да получи достатъчно средства. Разследващите се ползват от статут, който им предоставя необходимите гаранции за независимост. В него/нея има най-малко един разследващ, който може да изпълнява функциите на отговорен разследващ в случай на произшествие с въздухоплавателно средство или сериозен инцидент.4. При необходимост, органът или организацията може да изисква съдействие от органи или организации от други държави-членки за осигуряването на:а) инсталации, съоръжения и оборудване за:- техническо разследване на останки и оборудване на въздухоплавателното средство, както и всякакви други предмети, които имат практическо значение за разследването,- оценка на информацията от устройствата за записване на полета, и- компютърно съхранение и оценка на данните за въздушно произшествие;б) специалисти по разследването на произшествия, които да извършат специфични задачи, но само в случай на образувано следствие, вследствие на тежко произшествие.Доколкото е възможно, такова съдействие следва да се предоставя безплатно.5. Държава-членка може да делегира задачата за извършване на разследване на произшествие или инцидент на друга държава-членка.Член 7Доклад за произшествие1. За всяко разследване на произшествие се изготвя доклад в подходяща за вида и сериозността на произшествието форма. В доклада се посочва единствената цел на разследването, съгласно предвиденото в член 1, и по целесъобразност се съдържат препоръки за безопасност.2. Разследващият орган или организация представя пред обществеността окончателния доклад за произшествието във възможно най-кратък срок, и по възможност в срок от 12 месеца от датата на.произшествието.Член 8Доклад за инцидент1. За всяко разследване на инцидент се изготвя доклад в подходяща за вида и сериозността на инцидента форма. По целесъобразност, докладът съдържа съответни препоръки за безопасност. В доклада се запазва анонимността на лицата, участвали в инцидента.2. Докладът за инцидента се разпространява до страните, които могат да извлекат полза от заключенията по отношение на безопасността.Член 9Препоръки за безопасностДокладите и препоръките за безопасност, посочени в член 7 и 8, се изпращат на заинтересованите предприятия или национални въздухоплавателни органи, и копия от тях се изпращат на Комисията.Държавите-членки предприемат необходимите мерки, за да гарантират, че изготвените от разследващите органи или организации препоръки за безопасност са надлежно взети под внимание, и че по целесъобразност във връзка с тях са предприети действия, без да се засяга правото на Общността.Член 10Препоръка за безопасност в никакъв случай не създава презумпция за вина или отговорност за произшествие или инцидент.Член 11Директива 80/1266/ЕИО на Съвета от 16 декември 1980 г. относно бъдещото сътрудничество и взаимопомощ между държавите-членки в областта на разследването на въздушни произшествия [4] се отменя.Член 121. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, преди 21 ноември 1996 г. Те незабавно информират Комисията за това.2. Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 13Адресати на настоящата директива са държавите-членки.Съставено в Брюксел на 21 ноември 1994 година.За СъветаПредседателM. Wissmann[1] ОВ С 257, 22.9.1993 г., стр. 8, ОВ С 109, 19.4.1994 г., стр. 14.[2] ОВ С 34, 2.2.1994 г., стр. 18.[3] Становище на Европейския парламент от 9 март 1994 г. (ОВ С 91, 28.3.1994 г., стр. 123), Обща позиция на Съвета от 16 май 1994 г. (ОВ С 172, 24.6.1994 г., стр. 46) и Решение на Европейския парламент от 26 октомври 1994 г. (ОВ С 323, 21.11.1994 г.).[4] ОВ L 375, 31.12.1980 г., стр. 32.--------------------------------------------------19941121ПРИЛОЖЕНИЕСПИСЪК НА ПРИМЕРИ ЗА СЕРИОЗНИ ИНЦИДЕНТИИзброените по-долу инциденти са типични примери за сериозни инциденти. Списъкът не е изчерпателен и служи само като насока за определянето на "сериозен инцидент".- неосъществен сблъсък, изискващ маневра за избягването му, или когато би било целесъобразно да се извърши такава маневра, за да се избегне сблъсък или опасна ситуация,- периферно избегнат удар в земята при контролиран полет (CFIT),- прекратено излитане на затворена или заета писта, или излитане от такава писта с периферно отделяне от препятствие/я,- кацане или опит за кацане на затворена или заета писта,- сериозна невъзможност за постигане на предвидените експлоатационни характеристики по време на излитане или първоначално издигане,- всички пожари и дим в пътническото или в товарното отделение, или пожари в двигателите, дори когато тези пожари са потушени с пожарогасителни средства,- всички събития, които са изисквали аварийно използване на кислород от екипажа на въздухоплавателното средство,- конструктивна неизправност на въздухоплавателното средство или разпадане на двигателя, които не са класифицирани като злополука,- множество неизправности в една или повече системи на въздухоплавателното средство, които сериозно засягат неговата експлоатация,- всеки случай на физическа неспособност на екипажа по време на полет,- всяко състояние на горивото, което би изисквало пилотът да обяви аварийна ситуация,- инциденти при излитане или кацане, като кацане преди началото на пистата или след края на пистата, или странично излизане от пистата,- неизправности на системите, атмосферни явления, операции извън одобрения летателен коридор или други събития, които биха могли да предизвикат затруднения в контролирането на въздухоплавателното средство,- неизправност на повече от една система в резервна система, която е задължителна за насочването и навигацията на полета.--------------------------------------------------


title: Директива 2004/51/ЕО на Европейския парламент и на Съвета от 29 април 2004 година за изменение на Директива 91/440/ЕИО на Съвета относно развитието на железниците в Общността

text:
                  07/ 14

                  BG

                  Официален вестник на Европейския съюз

                  86

            32004L0051

                  L 164/164

                  ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

            ДИРЕКТИВА 2004/51/ЕО НА ЕВРОПЕЙСКИЯ ПАРЛАМЕНТ И НА СЪВЕТА
      от 29 април 2004 година
      за изменение на Директива 91/440/ЕИО на Съвета относно развитието на железниците в Общността
      ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПEЙСКИЯ СЪЮЗ,
      като взеха предвид Договора за създаване на Европейската общност и по-специално член 71, параграф 1 от него,
      като взеха предвид предложението на Комисията (1),
      като взеха предвид становището на Европейския икономически и социален комитет (2),
      като взеха предвид становището на Комитета на регионите (3),
      в съответствие с процедурата, предвидена в член 251 от Договора (4), в светлината на съвместния текст, одобрен на 23 март 2004 г. от Помирителния комитет,
      като имат предвид, че:

                  (1)

                  Директива 91/440/ЕИО на Съвета от 29 юли 1991 г. (5) предвижда на лицензираните железопътни предприятия да се дават права за достъп до Трансевропейската железопътна мрежа за товарни превози и най-късно до 2008 г. до цялата мрежа за международни железопътни товарни услуги.

                  (2)

                  Разширяването на тези права за достъп до международни железопътни товарни услуги върху цялата мрежа от 1 януари 2006 г. би трябвало да доведе до по-големи от очакваните печалби от гледна точка на промените в използването на вида транспорт и развитието на международния железопътен товарен транспорт.

                  (3)

                  Разширяването на тези права за достъп до всички видове железопътни товарни услуги от 1 януари 2007 г. в съответствие с принципа на свободно предоставяне на услуги би подобрило ефективността на железопътния транспорт спрямо другите видове транспорт. То би улеснило също създаването на устойчиви транспортни услуги между и в рамките на държавите–членки чрез насърчаване на конкуренцията и даване на възможност за навлизане на нови капитали и предприятия.

                  (4)

                  Настоящата директива е част от цялостен комплект от мерки, обявени от Бялата книга за транспортната политика и обхващащи Директива 2004/49/ЕО относно безопасността на железопътния транспорт в Общността (Директива относно безопасността на железопътния транспорт) (6), Директива 2004/50/ЕО за изменение на директивите за оперативна съвместимост (7) и Регламент (ЕО) № 881/2004 относно създаване на Европейска железопътна агенция (Регламент за Агенцията) (8). Този комплект от мерки, наречен „втори пакет от мерки за железопътния транспорт“, беше приет с цел доразвиване на регулаторната рамка на Общността в сферата на железопътните мрежи, определена по-специално от Директиви 2001/12/ЕО (9), 2001/13/ЕО (10) и 2001/14/ЕО (11), като последните директиви се наричат „първи пакет от мерки за железопътния транспорт“. За да се завърши регулаторната рамка и да се продължат усилията за реализиране на интегрирано европейско железопътно пространство, на 3 март 2004 г. Комисията предложи трети комплект от мерки, които ще допринесат за по-нататъшното реализиране на целите на настоящата директива. Тази предложена трета стъпка се отнася до лицензирането на влакови машинисти, качеството на услугата за железопътния товарен транспорт, правата на пътниците в международния железопътен транспорт и отварянето на пазара за международните железопътни пътнически транспортни услуги. Европейският парламент вече гласува през октомври 2003 г. в тази законодателна процедура относно изменение с цел отваряне на пазара за всички пътнически транспортни услуги до 2008 г. Европейският парламент и Съветът се споразумяха да проучат внимателно третия комплект от мерки. По отношение на отварянето на пазара за международни пътнически транспортни услуги, датата 2010 г., предложена от Комисията, трябва да се счита като крайна цел, позволяваща на всички оператори да се подготвят по подходящ начин.

                  (5)

                  Комисията би трябвало да проучи тенденциите на развитие в трафика, безопасността, условията на работа и положението на операторите, като до 1 януари 2006 г. изготви доклад относно тези тенденции, придружен, когато е необходимо, от нови предложения, които да положат основата за най-добрите възможни условия за икономиките на държавите–членки, за железопътните предприятия и техните служители, както и за ползвателите на железопътен транспорт.

                  (6)

                  Железопътните товарни услуги предлагат значителни възможности за създаването на нови транспортни услуги и подобряването на съществуващите на национално и европейско ниво.

                  (7)

                  За да бъде напълно конкурентноспособен, железопътният товарен транспорт се нуждае все повече от доставянето на всестранни услуги, включващи превоз между и в рамките на държавите–членки.

                  (8)

                  Тъй като безопасността на железопътния транспорт се регламентира от Директива 2004/49/ЕО като част от нова съгласувана регулаторна рамка на Общността за железопътния сектор, разпоредбите относно безопасността, съдържащи се в Директива 91/440/ЕИО, следва да се отменят.

                  (9)

                  Следователно Директива 91/440/ЕИО би трябвало също да бъде изменена,

            ПРИЕХА НАСТОЯЩАТА ДИРЕКТИВА:
      Член 1
      Директива 91/440/ЕИО се изменя, както следва:

                  1)

                  В член 7, параграф 2 се заличава датата на влизане в сила на Директива 2004/49/ЕО на Европейския парламент и на Съвета от 29 април 2004 г. относно безопасността на железниците в Общността;

                  2)

                  Член 10 се изменя, както следва:

                              а)

                              параграф 3 се заменя със следното:
                              „3.   На железопътните предприятия, включени в приложното поле на член 2, се предоставя при справедливи условия достъп до Трансевропейската железопътна мрежа за товарни превози по смисъла на член 10а и приложение I и най-късно до 1 януари 2006 г. - до цялата железопътна мрежа за извършване на международни товарни услуги.
                              В допълнение, най-късно до 1 януари 2007 г. на железопътните предприятия, включени в приложното поле на член 2, се дава при справедливи условия достъп до инфраструктурата във всички държави–членки за извършване на всички видове международни товарни услуги.“;

                              б)

                              параграф 5 се заменя със следното:
                              „5.   Всяко железопътно предприятие, предоставящо железопътни услуги, сключва необходимите споразумения с операторите на ползваната железопътна инфраструктура въз основа на публичното или частното право. Условията, регулиращи такива споразумения, са недискриминационни и прозрачни, в съответствие с Директива 2001/14/ЕО на Европейския парламент и на Съвета от 26 февруари 2001 г. относно разпределяне на капацитета на железопътната инфраструктура и събиране на такси за ползване на железопътна инфраструктура и за сертифициране за безопасност (*)

                                 (*)  ОВ L 75, 15.3.2001 г., стр. 29. Директива, изменена с Решение 2002/844/ЕО на Комисията (ОВ L 289, 26.10.2002 г., стр. 30)“;"

                              в)

                              параграф 6 се заменя със следното:
                              „6.   Достъп на релсов път до и доставка на услуги в терминалите и пристанищата, свързани с железопътните дейности, посочени в параграфи 1, 2 и 3, обслужващи или потенциално обслужващи повече от един краен клиент, се предоставя на всички железопътни предприятия по недискриминационен и прозрачен начин. Молбите от железопътни предприятия могат да бъдат предмет на ограничения, само ако съществуват надеждни алтернативи с влаков превоз при пазарни условия.“

                              г)

                              параграф 8 се заменя със следното:
                              „8.   До 1 януари 2006 г. Комисията представя на Европейския парламент, Европейския икономически и социален комитет, Комитета на регионите и Съвета доклад относно прилагането на настоящата директива.
                              Този доклад включва информация за:

                                          —

                                          прилагането на настоящата директива в държавите–членки и ефективната дейност на различните участващи органи,

                                          —

                                          развитието на пазара и по-специално тенденции в международния трафик, дейности и пазарен дял на всички участници на пазара, включително и нови такива,

                                          —

                                          въздействие върху целия транспортен сектор, по-специално във връзка с промените в използването на вида транспорт,

                                          —

                                          въздействие върху нивото на безопасност във всяка държава–членка,

                                          —

                                          условията на работа в сектора за всяка държава–членка.

                                    Ако е необходимо, докладът се придружава от подходящи предложения или препоръки за продължителни действия от страна на Общността, насочени към развитието на пазара на железопътни услуги и правната рамка, която го регламентира;“

                  3)

                  в член 10б, параграф 4, буква в) се заменя със следното:

                              „в)

                              състоянието на Европейската железопътна мрежа“.

                  4)

                  член 14 се заличава.

            Член 2
      Държавите–членки приемат необходимите законови, подзаконови и административни разпоредби, за да се съобразят с настоящата директива преди 31 декември 2005 г. Те незабавно уведомяват Комисията за това.
      Когато държавите–членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите–членки.
      Член 3
      Настоящата директива влиза в сила в деня на публикуването й в Официален вестник на Европейския съюз.
      Член 4
      Адресати на настоящата директива са държавите–членки.

         Съставено в Страсбург на 29 април 2004 година.

               За Европейския парламент

               Председател

            P. COX

               За Съвета

               Председател

            M. McDOWELL

         (1)  ОВ С 291 Е, 26.11.2002 г., стр. 1.

         (2)  ОВ С 61, 14.3.2003 г., стр. 131.

         (3)  ОВ С 66, 19.3.2003 г., стр. 5.

         (4)  Становище на Европейския парламент от 14 януари 2003 г. (ОВ С 38 Е, 12.2.2004 г., стр. 89), Обща позиция на Съвета от 26 юни 2003 г. (ОВ С 270 Е, 11.11.2003 г., стр. 1) и Позиция на Европейския парламент от 23 октомври 2003 г. (все още непубликувана в Официален вестник). Законодателна резолюция на Европейския парламент от 22 април 2004 г. и Решение на Съвета от 26 април 2004 г.

         (5)  ОВ L 237, 24.8.1991 г., стр. 25. Директива, последно изменена с Директива 2001/12/ЕО на Европейския парламент и на Съвета (ОВ L 75, 15.3.2001 г., стр. 1).

         (6)  Виж стр. 16 от настоящия брой на Официален вестник.

         (7)  Виж стр. 40 от настоящия брой на Официален вестник.

         (8)  Виж стр. 3 от настоящия брой на Официален вестник.

         (9)  ОВ L 75, 15.3.2001 г., стр. 1.

         (10)  ОВ L 75, 15.3.2001 г., стр. 26.

         (11)  ОВ L 75, 15.3.2001 г., стр. 29. Директива, последно изменена с Решение 2002/844/ЕО на Комисията (ОВ L 289, 26.10.2002 г., стр. 30).


title: Директива на Съвета от 27 юли 1976 година за сближаване на законодателствата на държавите-членки относно фаровете за моторни превозни средства, които функционират като дълги светлини и/или къси светлини, както и относно електрическите лампи с нажежаема жичка за тези фарове

text:
Важна правна забележка

|

31976L0761

Официален вестник n° L 262 , 27/09/1976 стр. 0096 - 0121 специално финландско издание: глава 13 том 5 стр. 0125  специално гръцко издание: глава 13 том 4 стр. 0067  специално шведско издание: глава 13 том 5 стр. 0125  специално испанско издание: глава 13 том 5 стр. 0135  специално португалско издание глава 13 том 5 стр. 0135  специално чешко издание глава 13 том 003 стр. 216  - 241 специално испанско издание глава 13 том 003 стр. 216  - 241 специално унгарско издание глава 13 том 003 стр. 216  - 241 специално литвийско издание глава 13 том 003 стр. 216  - 241 LV.ES глава 13 том 003 стр. 216  - 241 MT.ES глава 13 том 003 стр. 216  - 241 PL.ES глава 13 том 003 стр. 216  - 241 SK.ES глава 13 том 003 стр. 216  - 241 специално словенско издание глава 13 том 003 стр. 216  - 241

		19760727Директива на Съветаот 27 юли 1976 годиназа сближаване на законодателствата на държавите-членки относно фаровете за моторни превозни средства, които функционират като дълги светлини и/или къси светлини, както и относно електрическите лампи с нажежаема жичка за тези фарове(76/761/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаването на Европейската икономическа общност, и по-специално член 100 от него,като взе предвид предложението на Комисията,като взе предвид становището на Асамблеята [1],като взе предвид становището на Икономическия и социален комитет [2],като има предвид, че техническите изисквания, на които моторните превозни средства трябва да отговарят по силата на националните законодателства, се отнасят, наред с другото, за фаровете, които функционират като дълги и/или къси светлини, както и за електрическите лампи с нажежаема жичка за тези фарове;като има предвид, че в отделните държави-членки тези изисквания са различни; като има предвид, че поради това е необходимо всички държави-членки да приемат еднакви изисквания или в допълнение, или вместо действащата понастоящем нормативна уредба с оглед, в частност, процедурата за типово одобрение на ЕИО, която е предмет на Директива 70/156/ЕИО на Съвета от 6 февруари 1970 г. за сближаване на законодателствата на държавите-членки относно типовото одобрение на моторните превозни средства и на техните ремаркета [3], да се прилага за всеки тип превозно средство;като има предвид, че с Директива 76/756/ЕИО [4] Съветът прие общите изисквания относно инсталирането на светлинни и светлинно-сигнални устройства на моторните превозни средства и на техните ремаркета;като има предвид, че посредством хармонизирана процедура за типово одобрение на фаровете, които функционират като дълги и/или къси светлини, както и за лампите за тези фарове, се създава възможност всяка държава-членка да провери съответствието с общите конструктивни и изпитвателни изисквания и да информира останалите държави-членки за своите констатации чрез изпращането на копие на сертификата за типово одобрение на компонент, съставено за всеки тип от тези фарове или лампи; като има предвид, че поставянето на знак за типово одобрение на ЕИО за компонент върху всички устройства, произведени в съответствие с одобрения тип, премахва необходимостта от технически проверки на тези устройства в останалите държави-членки;като има предвид, че е желателно да се отчитат техническите изисквания, приети от Икономическата комисия на ООН за Европа в Регламент № 1 ("Единни изисквания за одобряване на фаровете за автомобилни превозни средства, излъчващи асиметричен сноп къси светлини и сноп дълги светлини, или единия от тези снопове светлини") [5], и в Регламент № 2 ("Единни изисквания за одобряване на електрическите лампи с нажежаема жичка за фаровете, излъчващи асиметричен сноп къси светлини и сноп дълги светлини, или единия от тези снопове светлини") [6], приложени към Споразумението от 20 март 1958 г. за приемането на единни условия за одобрение и за взаимното признаване на одобрението на оборудването и частите на моторни превозни средства;като има предвид, че сближаването на националните законодателства относно моторните превозни средства включва взаимно признаване от държавите-членки на проверките, извършени от тях на базата на общи изисквания,ПРИЕ НАСТОЯЩАТА ДИРЕКТИВА:Член 11. Всяка държава-членка издава типово одобрение на ЕИО за компонент за всеки тип фар, който функционира като дълги и/или къси светлини, ако той отговаря на конструктивните и изпитвателните изисквания, предвидени в приложения I и VI, и за всеки тип електрическа лампа с нажежаема жичка за тези фарове, ако той отговаря на конструктивните и изпитвателните изисквания, предвидени в приложения III и VI.2. Държавата-членка, която е издала типовото одобрение на ЕИО за компонент, взема необходимите мерки, за да следи, доколкото това е необходимо, съответствието на производствените модели с одобрения тип, в сътрудничество с компетентните органи на останалите държави-членки, ако това се налага. Това следене се ограничава до проверки на място.Член 2Държавите-членки издават на производителя или на неговия упълномощен представител знак за типово одобрение на ЕИО за компонент, съответстващ на образците, установени в приложение VI, за всеки тип фар, който функционира като дълги и/или къси светлини, или лампа за тези фарове, който те одобряват по силата на член 1.Държавите-членки вземат всички подходящи мерки, за да предотвратят използването на знаци, които могат да предизвикат объркване на фаровете, функциониращи като дълги и/или къси светлини, и лампите за тези фарове, чийто тип е одобрен по силата на член 1, с други устройства.Член 31. Държавите-членки не могат да забраняват пускането на пазара на фарове, които функционират като дълги и/или къси светлини, и на лампи за тези фарове на основания, свързани с тяхната конструкция или тяхното функциониране, ако те носят знака за типово одобрение на ЕИО за компонент.2. Независимо от това, държава-членка може да забрани пускането на пазара на фарове, които функционират като дълги и/или къси светлини, или на лампи за тези фарове, носещи знака за типово одобрение на ЕИО за компонент, които системно не съответстват на одобрения тип.Тази държава-членка незабавно уведомява останалите държави-членки и Комисията за приетите мерки, като посочва мотивите за своето решение.Член 4Компетентните органи на всяка държава-членка в срок от един месец изпращат на компетентните органи на останалите държави-членки копие от сертификатите за типово одобрение за компонент, чиито образци са дадени в приложение II и IV, установени за всеки тип фар, който функционира като дълги и/или къси светлини, и лампи за тези фарове, който те одобряват или отказват да одобрят.Член 51. Ако държавата-членка, която е издала типово одобрение на ЕИО за компонент, установи, че определен брой фарове, които функционират като дълги и/или къси светлини, или лампи за тези фарове, носещи същия знак за типово одобрение на ЕИО за компонент, не съответстват на типа, одобрен от нея, тя приема необходимите мерки, с които да гарантира съответствието на производството с одобрения тип. Компетентните органи на тази държава уведомяват тези на останалите държави-членки за приетите мерки, които при системно несъответствие могат да стигнат до отнемане на типовото одобрение на ЕИО за компонент. Споменатите органи вземат същите мерки, ако са уведомени от компетентните органи на друга държава-членка за наличието на такова неспазване на съответствието.2. Компетентните органи на държавите-членки взаимно се информират в срок от един месец за всяко отнемане на типово одобрение на ЕИО за компонент, както и за мотивите, обосноваващи тази мярка.Член 6Всяко решение за отказ или за отнемане на типово одобрение за компонент за фарове за моторни превозни средства, които функционират като дълги светлини и/или къси светлини или за забрана за пускане на пазара или за употреба, съдържа подробни мотиви. То се съобщава на заинтересованата страна, като се посочват средствата за правна защита, с които разполага съгласно действащото в държавите-членки законодателство, и сроковете, в които могат да се упражнят тези средства за правна защита.Член 7Държавите-членки не могат да отказват да издават типово одобрение на ЕИО или национално типово одобрение на превозно средство на основания, свързани с фаровете, които функционират като дълги и/или къси светлини, или с лампите за тези фарове, ако същите носят знака за типово одобрение на ЕИО за компонент и ако те са монтирани в съответствие с изискванията, предвидени в Директива 76/756/ЕИО.Член 8Държавите-членки не могат да отказват или да забраняват продажбата, регистрацията, въвеждането в експлоатация или употребата на превозно средство на основания, свързани с фаровете, които функционират като дълги и/или къси светлини, или с лампите за тези фарове, ако същите носят знака за типово одобрение на ЕИО за компонент и ако те са монтирани в съответствие с изискванията, предвидени в Директива 76/756/ЕИО.Член 9По смисъла на настоящата директива "превозно средство" е всяко моторно превозно средство, предназначено за движение по пътищата, със или без каросерия, което има най-малко четири колела и максимална проектна скорост над 25 км/час, с изключение на релсовите превозни средства, селскостопанските машини и трактори, както и строителната техника.Член 10Всички изменения, които са необходими за привеждане в съответствие с техническия прогрес на изискванията на приложенията, се приемат в съответствие с процедурата, предвидена в член 13 от Директива 70/156/ЕИО.Член 111. Държавите-членки приемат и обнародват необходимите разпоредбите, за да се съобразят с настоящата директива преди 1 юли 1977 г. и незабавно уведомяват Комисията за това. Те прилагат тези разпоредби най-късно от 1 октомври 1977 г.2. След нотифицирането на настоящата директива, държавите-членки следят да информират своевременно Комисията, за да може същата да представи своите забележки за всеки проект на законови, подзаконови или административни разпоредби, които те възнамеряват да приемат в областта, уредена с настоящата директива.Член 12Адресати на настоящата директива са държавите-членки.Съставено в Брюксел на 27 юли 1976 година.За СъветаПредседателM. van der Stoel[1] ОВ C 76, 7.4.1975 г., стр. 37.[2] ОВ C 255, 7.11.1975 г., стр. 2.[3] ОВ L 42, 23.2.1970 г., стр. 1.[4] ОВ L 262, 27.9.1976 г., стр. 1.[5] Икономическата комисия за Европа, документ[6] Икономическата комисия за Европа, документ--------------------------------------------------19760727Списък на приложениятаПриложение I [*] — Изисквания за фаровете за моторни превозни средства, които функционират като дълги и/или къси светлиниПриложение II — Образец на сертификат за типово одобрение на ЕИО за компонентПриложение III [*] — Изисквания за електрическите лампи с нажежаема жичка за фарове, които функционират като къси и/или дълги светлиниПриложение IV — Образец на сертификат за типово одобрение на ЕИО за компонентПриложение V [*] — Допълнение от 1 до 4: фигури и таблициПриложение VI — Изисквания за типово одобрение на ЕИО за компонент и маркировка- допълнение: Примерни знаци за типово одобрение на ЕИО за компонент[*] Техническите изисквания в настоящото приложение са сходни с тези в Регламент № 1 и Регламент № 2 на Икономическата комисия за Европа; в частност, разделянето по точки е едно и също. Поради това, ако точка от Регламент № 1 и Регламент № 2 няма аналог в настоящата директива, номерът ѝ е даден в скоби за сведение.--------------------------------------------------19760727ПРИЛОЖЕНИЕ IИЗИСКВАНИЯ ЗА ФАРОВЕТЕ ЗА МОТОРНИ ПРЕВОЗНИ СРЕДСТВА, КОИТО ФУНКЦИОНИРАТ КАТО ДЪЛГИ И/ИЛИ КЪСИ СВЕТЛИНИ(ОПРЕДЕЛЕНИЕ, ОБЩИ СПЕЦИФИКАЦИИ, ОСВЕТЕНОСТ, СЪОТВЕТСТВИЕ НА ПРОИЗВОДСТВОТО, СТАНДАРТЕН ФАР)1. ОПРЕДЕЛЕНИЕ1.1. Тип фар"Тип фар" са фарове, между които няма съществени разлики, като тези разлики се отнасят в частност до следните признаци:1.1.1. производствената или търговската марка;1.1.2. характеристики на оптичната система;1.1.3. включване на допълнителни елементи, способни да променят оптичните ефекти чрез отражение, пречупване или поглъщане;1.1.4. специализация за дясно пътно движение или за ляво пътно движение, или за двете системи на пътно движениe;1.1.5. възможност да осигуряват къси или дълги светлини, или двете.(2.) (3.) (4.) 5. ОБЩИ СПЕЦИФИКАЦИИ5.1. Всеки образец трябва да съответства на спецификациите, посочени в точка 6 и 7.5.2. Фаровете трябва да са така проектирани и конструирани, че при нормални условия на използване и въпреки вибрациите, на които тогава те могат да бъдат подложени, да е осигурено нормалното им функциониране и да запазват фотометричните характеристики, наложени от настоящата директива.5.3. Елементите, предназначени за закрепване на лампата към светлоотражателя, трябва да са така проектирани, че дори на тъмно да е възможно лампата да бъде фиксирана в подходящотоѝ положение без риск от грешка [1]..5.4. За фаровете, проектирани да отговарят едновременно на изискванията на държавите членки, в които движението е дясно, и на тези на държавите-членки, в които движението е ляво, приспособяването за определено движение може да се направи чрез подходяща първоначална регулировка при оборудването на превозното средство или чрез избирателна регулировка от ползвателя. Тази първоначална или избирателна регулировка се състои, например, в закрепване под даден ъгъл или на оптичния блок върху превозното средство, или на лампата спрямо оптичния блок. Във всички случаи, трябва да са възможни само две различни и ясно определени положения за настройка, отговарящи на една посока на движение (дясно или ляво), и конструкцията да изключва неволното преместване на фара от една позиция в друга, както и неговото настройване в междинни позиции. Когато лампата може да заема две различни позиции, елементите, предназначени за закрепване на лампата към светлоотражателя, трябва да са проектирани и произведени така че при всяка от двете позиции лампата да е закрепена със същата точност като тази, изисквана за фаровете, предназначени само за една посока на движение.Проверката на съответствието с изискванията на настоящата точка 5 се извършва визуално и, ако е необходимо, чрез пробно монтиране.6. ОСВЕТЕНОСТ6.1. Фаровете трябва да са конструирани така че нажежаемите жички на късите светлини на съответните фарове да дават достатъчна осветеност без заслепяване, като от своя страна нажежаемите жички на дългите светлини на съответните фарове дават добра осветеност.За проверка на осветеността, произведена от фара, се използва екран, поставен вертикално на разстояние 25 м пред фара (виж допълнение 1 и 2 към приложение V) и перпендикулярно на оста на последния, и еталонна лампа, проектирана за номинално напрежение от 12 волта, с нажежаема жичка с гладък и безцветен стъклен балон, която има следните характеристики при това напрежение:| Консумация (във вата) | Светлинен поток (в лумена) |Нажежаема жичка за къси светлини | 40 ± 5 % | 450 ± 10 % |Нажежаема жичка за дълги светлини | 45 ± 0 % | 700 ± 10 % |– 10 % | |Размерите, определящи позицията на нажежаемите жички вътре в еталонната лампа, са показани на фигурата в допълнение 3 към приложение V. Еталонната лампа се захранва с електрически ток при напрежение, което позволява да се получи номиналният светлинен поток.6.2. Късите светлини трябва да произвеждат върху екрана достатъчно ясен "отрязък", за да е възможна регулировка с помощта на този "отрязък". От противоположната страна на посоката на движение, за която е предвиден фарът, "отрязъкът" трябва да е хоризонтална права линия или да е разположен под ъгъл от 15° над тази хоризонтала.Фарът е ориентиран така че:- при фаровете, проектирани да отговарят на изискванията за дясно движение, "отрязъкът" върху лявата половина на екрана [2], да е хоризонтален, а в случая на предни фарове, проектирани да отговарят на изискванията за ляво движение, "отрязъкът" в дясната половина на екрана да е хоризонтален,- хоризонталната част на "отрязъка" да е разположена на екрана, на 25 cм под очертанието на хоризонталната равнина, минаващо през фокуса на фара (виж допълнения 1 и 2 към приложение V),- екранът да е разположен както е посочено в допълнения 1 и 2 към приложение V [3].Така регулиран, фарът трябва да удовлетворява изискванията, определени в точка 6.3 и 6.4, ако е предназначен да произвежда сноп къси светлини и дълги светлини, и единствено изискванията, определени в точка 6.3 [4], ако е заявено искане за одобряване само като за сноп къси светлини.Когато фарът, регулиран по посочения по-горе начин, не отговаря на изискванията, определени в точка 6.3 и 6.4, неговото регулиране може да се промени при условие че оста на снопа или на точката на пресичане Н, определена в допълнение 1 и 2 към приложение V, не се измества странично надясно или наляво с повече от 1° (= 440 мм) [5]. За да се улесни настройването посредством "отрязък", фарът може да бъде частично затъмнен, за да се получи по-ясен "отрязък".Ако фарът е предназначен единствено за дълги светлини, той трябва да е регулиран, така че областта на максимална осветеност да е съсредоточена в точката на пресичане на правите hh и vv. Такъв фар трябва да отговаря само на изискванията по точка 6.4.6.3. Осветеността, произведена върху екрана чрез снопа къси светлини, трябва да отговаря на изискванията в следната таблица:Точка върху измервателния екран | Изисквана осветеност, в лукс |Специализация за дясно движение | Специализация за ляво движение |Точка В 50 L | Точка В 50 R | ≤ 0,3 |Точка В 75 R | Точка В 75 L | ≥ 6,0 |Точка В 50 R | Точка В 50 L | ≥ 6.0 |Точка В 25 L | Точка В 25 R | ≥ 1,5 |Точка В 25 R | Точка В 25 L | ≥ 1,5 |Произволна точка в зона III | ≤ 0,7 |Произволна точка в зона IV | ≥ 2,0 |Произволна точки в зона I | ≤ 20,0 |С уточнението, че ако потокът на еталонната лампа, използван за измерването, е различен от 450 лумена, необработените измервания трябва да се коригират пропорционално на съотношението на потоците.В никоя от зоните I, II, III и IV не трябва да има странични изменения, вредни за добрата видимост.Фаровете, които трябва да удовлетворяват изискванията за дясно пътно движение и тези за ляво пътно движение, трябва да удовлетворяват за всяка от двете позиции на регулировка на оптичния блок или на лампата посочените по-горе изисквания за посоката на движение, отговаряща на съответната позиция на регулировка.6.4. Измерването на осветеността, произведена върху екрана от снопа дълги светлини, се извършва със същата регулировка на фара като използваната за измерванията, определени в точка 6.3, или, ако става въпрос за фар, излъчващ само дълги светлини, в съответствие с последната алинея на точка 6.2.Осветеността, произведена на екрана от снопа дълги светлини, трябва да отговаря на следните изисквания:точката на пресичане Н на линиите hh и vv трябва да е разположена в рамките на изолукса, съответстващ на 90 % от максималната осветеност. Тази максимална стойност не трябва да е по-малка от 32 лукса;като се тръгва от точка Х хоризонтално надясно и наляво, осветеността трябва да е най-малко равна на 16 лукса до разстояние от 1125 мм и най-малко равна на 4 лукса до разстояние от 2250 мм. Ако потокът на еталонната лампа, използван за измерванията, е различен от 700 лумена, необработените измервания, трябва да се коригират пропорционално на съотношението на потоците.6.5. Стойностите на осветеност върху екрана, споменати в точка 6.3 и 6.4 се измерват с помощта на фотоелектрическа клетка, чиято фоточувствителна област се съдържа в квадрат със страна 65 мм.(7.) 8. СЪОТВЕТСТВИЕ НА ПРОИЗВОДСТВОТОВсеки фар, носещ знак за типово одобрение на ЕИО за компонент, трябва да съответства на одобрения тип и да е съобразен с фотометричните изисквания, определени по-горе.(9.) 10. СТАНДАРТЕН ФАР [6]10.1. "Стандартен фар" е фар, който:- отговаря на изискванията за типово одобрение на ЕИО за компонент, посочени по-горе,- има действителен диаметър най-малко равен на 160 мм,- осигурява с еталонна лампа, в различните точки и в различните области, предвидени в точка 6.3, осветеност:- най-много равна на 90 % от максималните граници,- най-малко равна на 120 % от минималните граници,както са определени в таблицата в точка 6.3.[1] Приема се, че дадено устройство отговаря на предписанията на тази точка, когато поставянето на лампата на фара може да се извърши лесно и поставянето на позициониращия зъб в държача може да се извърши дори при липса на осветление без риск от поставяне в неправилно положение, като размерите на държача съответстват съвсем точно на позициониращия зъб. Приема се, че устройство, което позволява да се установи, че лампата е в неправилно положение, тъй като тя е осезаемо наклонена, като това не се наблюдава, когато лампата е в правилно положение, отговаря в достатъчна степен на предписанията на точка 5.3.[2] Регулировъчният екран трябва да е достатъчно широк, за да позволява изследване на "отрязък" върху област от най-малко 5o от всяка страна на правата vv (виж допълнения 1 и 2 към Приложение V).[3] За фар, проектиран да удовлетворява изискванията на настоящата директива, ако само за късите светлини фокусната ос се отклонява чувствително от общата посока на светлинния сноп, страничното регулиране се прави по начин, който най-добре да отговаря на изискванията за осветеност в точка 75 и 50.[4] Такива къси светлини могат да се съчетаят с дълги светлини, за които не са формулирани спецификации.[5] Ограничението за разрегулиране на 1° надясно или наляво не е несъвместимо с вертикално разрегулиране. Последното е ограничено само от изискванията, определени в точка 6.4.[6] Виж приложение III, точка 10.--------------------------------------------------19760727ПРИЛОЖЕНИЕ IIОБРАЗЕЦ НА СЕРТИФИКАТ ЗА ТИПОВО ОДОБРЕНИЕ НА ЕИО ЗА КОМПОНЕНТ[Максимален формат: А4 (210 × 297 мм)]+++++ TIFF +++++--------------------------------------------------19760727ПРИЛОЖЕНИЕ IIIИЗИСКВАНИЯ ЗА ЕЛЕКТРИЧЕСКИТЕ ЛАМПИ С НАЖЕЖАЕМА ЖИЧКА ЗА ФАРОВЕ, КОИТО ФУНКЦИОНИРАТ КАТО КЪСИ И/ИЛИ ДЪЛГИ СВЕТЛИНИ(ОПРЕДЕЛЕНИЕ, ОБЩИ СПЕЦИФИКАЦИИ, НОМИНАЛНИ СТОЙНОСТИ, ИЗРАБОТКА, СТОЙНОСТИ НА МОЩНОСТТА И НА СВЕТЛИННИЯ ПОТОК, ЦВЯТ, КОНТРОЛ НА ОПТИЧНОТО КАЧЕСТВО, БЕЛЕЖКА ЗА ЦВЕТА, СЪОТВЕТСТВИЕ НА ПРОИЗВОДСТВОТО)1. ОПРЕДЕЛЕНИЕ1.1. Тип лампи"Тип лампи" са лампи, между които няма съществени разлики, като тези разлики могат да се отнасят по-специално до следните признаци:1.1.1. производствена или търговска марка;1.1.2. номинални напрежения;1.1.3. номинални мощности;1.1.4. форми на една или повече нажежаеми жички;1.1.5. цвят на стъклените балони;1.1.6. конструкция на стъклените балони, изменяща оптичните резултати.(2.) (3.) (4.) 5. ОБЩИ СПЕЦИФИКАЦИИ5.1. Всеки от образците трябва да удовлетворява фотометричните спецификации, посочени в точка 8.5.2. Всички измервания се провеждат при изпитвателното напрежение [1], като лампите са включени при условията, определени в точка 8.5.3. Лампите трябва да са конструирани и произведени така, че да се гарантира задоволителното им функциониране при нормални условия на употреба. Освен това, лампите не трябва да показват никакъв конструктивен или производствен дефект.6. НОМИНАЛНИ СТОЙНОСТИСтойностите на номиналното напрежение са: 6, 12 и 24 волта.Стойностите на номиналната мощност са:Дълги светлини | Къси светлини | |45 вата | 40 вата | За 6 и 12 волта |55 вата | 50 вата | За 24 волта |7. ИЗРАБОТКА7.1. Стъклените балони на лампите не трябва да имат драскотини или петна, които се отразяват неблагоприятно на задоволителното им функциониране. Нито един лъч къси светлини, излъчен от нажежаемата жичка и отразен от страните на стъкления балон, не трябва да попада върху оста на лампата на по-малко от 6 мм (от връхната точка) зад първата навивка на нажежаемата жичка.7.2. Лампите трябва да са снабдени с цокъл от стандартния тип, съответстващ на указанията на фигурата в допълнение 4 към приложение V.7.3. Разположението и формата на нажежаемите жички и на пръстена вътре в лампата, както и техните размери трябва да съответстват на указанията на фигурата в допълнение 3 към приложение V.7.4. Цокълът трябва да е устойчив и здраво закрепен към стъкления балон.Проверката на съответствието на изискванията в настоящата точка 7 се извършва чрез визуална проверка, контрол на размерите на нажежаемите жички и, при необходимост, посредством пробно монтиране. Контролът на размерите, предвиден в точка 7.3, се извършва като лампите се захранват с ток при тяхното изпитвателно напрежение и, ако е необходимо, посредством система за проекция.8. СТОЙНОСТИ НА МОЩНОСТТА И НА СВЕТЛИНИЯ ПОТОКМощността на всяка нажежаема жичка не трябва да надвишава с повече от 10 % номиналната мощност. Стойностите за светлинния поток трябва да се запазят в следните граници:Изпитвателно напрежение | Номинална мощност | Светлинен поток в лумена |Нажежаема жичка | Нажежаема жичка за дълги светлини | Нажежаема жичка за къси светлини |за къса светлини | за дълги светлини | минимум | максимум | минимум | максимум |6,0 | | | | | | |12,0 | 40 | 45 | 400 | 550 | 600 | Не е Уточнено |24,0 | 50 | 55 | | | | |Контролът се извършва като лампата е в нормалното си положение на употреба и е захранвана с електрически ток при нейното изпитвателно напрежение в продължение на един час при същите тези условия.9. ЦВЯТСтъклените балони на лампите трябва да са безцветни или с избирателно жълто. В последния случай, преобладаващата дължина на вълната на излъчената светлина трябва да е между 575 и 585 nm (нанометра); коефициентът на чистота трябва да е между 0,90 и 0,98, а коефициентът на пропускане трябва да е най-малко 0,78 [2], стойностите, като стойностите са определени за светлината, излъчена от нажежаема жичка на електрическа лампа, при цветна температура от 2800 К и върху участък от стъкления балон на лампа, която е функционирала във фара при изпитвателното си напрежение в продължение на 48 часа.10. КОНТРОЛ НА ОПТИЧЕСКОТО КАЧЕСТВООбразецът, който най-много се доближава до условията, предписани за еталонната лампа, се изпитва в еталонен фар [3] и се проверява дали съвкупността от еталонния фар и изпитваната лампа удовлетворява изискванията за типово одобрение за компонент за фарове.11. БЕЛЕЖКА ПО ОТНОШЕНИЕ НА ЦВЕТАТиповото одобрение на ЕИО за компонент се издава, ако цветът на излъчената светлина отговаря на изискванията, дадени в точка 3.13 от приложение I към Директива 76/756/ЕИО.12. СЪОТВЕТСТВИЕ НА ПРОИЗВОДСТВОТОВсяка лампа, носеща знак за типово одобрение на ЕИО за компонент, трябва да съответства на одобрения тип и да удовлетворява фотометричните условия по-горе.[1] Изпитвателното напрежение се определя, както следва:- За номинално напрежение от 6 V, изпитвателното напрежение е 6,0 V.- За номинално напрежение от 12 V, изпитвателното напрежение е 12,0 V.- За номинално напрежение от 24 V, изпитвателното напрежение е 24,0 V.[2] Тези спецификации отговарят на следните трихроматични координатни стойности:[3] Виж приложение I, точка 10.--------------------------------------------------19760727ПРИЛОЖЕНИЕ IVОБРАЗЕЦ НА СЕРТИФИКАТ ЗА ТИПОВО ОДОБРЕНИЕ НА ЕИО ЗА КОМПОНЕНТ[Максимален формат: А4 (210 × 297 мм)]+++++ TIFF +++++--------------------------------------------------19760727ПРИЛОЖЕНИЕ V19760727Допълнение 1Размерите са в mmh-h: хоризонтална равнина | преминавайки през фокусния център на предния фар |v-v: вертикална равнина |+++++ TIFF +++++19760727Допълнение 2Размерите са в mmh-h: хоризонтална равнина | преминавайки през фокусния център на предния фар |v-v: вертикална равнина |+++++ TIFF +++++19760727Допълнение 3ЛАМПА С ДВЕ НАЖЕЖАЕМИ ЖИЧКИ: ВЪТРЕШНИ ЕЛЕМЕНТИ1. ФигураI.  Ос на лампатаII.  Ос на късите светлиниIII.  Равнина, минаваща през оста на лампата и перпендикулярна на междинната равнина на позициониращия жлеб на еталонната равнина 1IV.  Ос на дългите светлиниV.  Крайна навивка на нажежаемата жичка за дълги светлиниVI.  Първа светеща навивка на нажежаемата жичка за къси светлиниVII.  Равнината, минаваща през оста на нажежаемата жичка за дълги светлини, не трябва да е успоредна нито на равнината h-h, нито на равнината z-zVIII.  Разстояние "е" от еталонната равнина+++++ TIFF +++++2. ТаблицаРеферентни точки | Номинални стойности (в мм или в градуси) | Допустимо отклонение (в мм или в градуси) |Еталонна лампа | Производствен образец |a | 0,6 | ± 0,15 | ± 0,35 |b | 0,2 | ± 0,15 | ± 0,35 |c | 0,5 | ± 0,15 | ± 0,30 |d | 0 | ± 0,3 | ± 0,5 |e | 28,5 [1] | ± 0,15 | ± 0,35 |f | 1,8 [2] | ± 0,2 | ± 0,4 |g | 0 | ± 0,3 | ± 0,5 |lc | 5,5 | ± 0,5 | ± 1,5 |β | 0° | ± 0°30′ | ± 1°30′ |γ | 15° | ± 0°30′ | ± 1°30′ |Q-Q′ | 3/4(lc) | | ± |3. Бележки1. Оста на лампата е перпендикулярна на еталонната равнина 1 (виж фигурата в допълнение 4), начертана през пресечната точка на тази равнина с оста на съответстващия центриран цилиндър.2. Чертежът не е задължителен по отношение на конструкцията на пръстена и нажежаемите жички.3. Стойността, установена за референтната точка Q-Q′, се прилага единствено за еталонната лампа, която се използва за изпитването за типовото одобрение на ЕИО за компонент по отношение на фар; размерите на екрана трябва да са такива, че точките Q′ да са разположени вътре в края на пръстена.4. Допустимите отклонения се отнасят за контрола, изискван за типовото одобрение на ЕИО за тип лампа.19760727Допълнение 41. ФигураЛАМПИ С ДВЕ НАЖЕЖАЕМИ ЖИЧКИ: ВЗАИМОЗАМЕНЯЕМИIX.  Позициониращ жлеб на еталонна равнина 2.X.  Позициониращ жлеб на еталонна равнина 1.XI.  Нажежаема жичка на късите светлини.XII.  Нажежаема жичка на дългите светлини.XIII.  Екран.XIV.  Контактна пластина за маса.XV.  Прозорец.XVI.  Контактна пластина за късите светлини.XVII.  Контактна пластина за дългите светлини.XVIII.  Еталонна равнина 1.XIX.  Еталонна равнина 2.XX.  Разрез m—m'.XXI.  Разрез n—n'.XXII, XXIII.  Елементи.+++++ TIFF +++++2. Таблица+++++ TIFF +++++3. Бележки1. Референтните точки по-горе съответстват на стандартите IEC (Публикации на IEC, листове 7004-95-1, 7004-95А-1 и 7004-95В-1), приети от Международната електротехническа комисия.2. Само габаритните размери и размерите, влияещи върху взаимозаменяемостта, са показани на чертежа и са задължителни.3. Вътрешната структура на лампата и съответстващите размери са показани на чертежа във фигурата в допълнение 3.4. Отбелязаната част на цокъла не трябва, чрез отражение на излъчваната от нажежаемата жичка за къси светлини светлина да породи някакъв паразитен растящ лъч, когато лампата е в нормално работно положение върху превозното средство.5. Диаметърът на всеки центриращ цилиндър се измерва във всяка равнина на прав разрез, разположена най-малко на 0,5 мм от съответстващата еталонна равнина на цилиндъра.6. Относителната ексцентричност (разстоянието между осите) на двата центриращи цилиндъра не трябва да надвишава 0,05 мм.7. Разрешава се допустимо отклонение за разстоянието S — разстоянието между двете еталонни равнини (4,7 мм) — което включва допустимата грешка в паралелността на тези две равнини.8. Двата позициониращи жлеба (IX и X) трябва да могат да влязат едновременно в отвор с максимален размер 3,1 мм.9. Контактните пластини (XIV, XVI и XVII) трябва да са разположени в посочения по-долу ред. Разположението им спрямо позициониращите жлебове на цокъла трябва да е посоченото на фигурата или с отклонение от 180° от това разположение с приближение от ± 20° в двата случая. Прозорецът (XV) и контактната пластина на късите светлини (XVII) трябва да са обърнати една към друга от двете страни на оста на лампата.[1] 28,8 за лампите от 24 волта[2] 2,2 за лампите от 24 волта--------------------------------------------------19760727ПРИЛОЖЕНИЕ VIИЗИСКВАНИЯ ЗА ТИПОВО ОДОБРЕНИЕ НА ЕИО ЗА КОМПОНЕНТ И МАРКИРОВКА1. ЗАЯВЛЕНИЕ ЗА ТИПОВО ОДОБРЕНИЕ НА ЕИО ЗА КОМПОНЕНТ1.1. Заявлението за типово одобрение на ЕИО за компонент се подава от притежателя на производствената или търговската марка или от неговия упълномощен представител.1.2. Заявлението се придружава:1.2.1. за всеки тип фар, който функционира като дълги и/или къси светлини:1.2.1.1. от указване, което уточнява дали фарът е предназначен да осигурява сноп къси и дълги светлини или само едната от тези две светлини; ако фарът е предназначен да осигурява сноп къси светлини, от указване, което уточнява дали той е проектиран за двете посоки на пътно движение или само за ляво или дясно пътно движение;1.2.1.2. кратко техническо описание;1.2.1.3. достатъчно подробни чертежи, в три екземпляра, които дават възможност за идентификация на типа и които показват изглед отпред на фара, при необходимост, с подробности за оребряванията на оптичното стъкло, и в напречен разрез.Чертежите трябва да показват мястото, предвидено за знака за типово одобрение, в частност, номера на типовото одобрение и обозначението (обозначенията) за категория в правоъгълника на знака за типово одобрение;1.2.1.4. два образеца;1.2.2. за всеки тип лампа:1.2.2.1. кратко техническо описание;1.2.2.2. достатъчно подробни чертежи, в три екземпляра, които дават възможност за идентификация на типа и които показват цялата лампа в мащаб 2: 1, нейния пръстен-екран, с изглед отпред, от една страна, и с изглед отстрани, от друга страна.Чертежите трябва да показват мястото, предвидено за знака за типово одобрение, в частност, номера на типовото одобрение и обозначението/а за категория в правоъгълника на знака за типово одобрение;1.2.2.3. в случай на лампа с безцветни стъклени балони: пет образци; в случай на лампа с цветен стъклен балон: един образец с цветен стъклен балон и пет образци с безцветни стъклени балони, различаващи се от представения тип само по липсата на оцветяване на стъклото. Когато става въпрос за тип лампа, различаващ се само по цвета от безцветния тип, който преди това е преминал изпитванията по точки 4 до 8 от приложение III, достатъчно е да се представи един образец с цветен стъклен балон, който да бъде подложен само на изпитванията, предвидени в точка 9 от приложение III.2. МАРКИРОВКИ2.1. Фарове, които функционират като дълги и/или къси светлини2.1.1. Образците на тип фар, който функционира като дълги и/или къси светлини, представени за типово одобрение на ЕИО за компонент, трябва да носят производствената или търговската марка на заявителя.2.1.2. Всеки фар трябва да има едновременно върху стъклото и върху главното тяло място с достатъчна големина за знака за типово одобрение на ЕИО за компонент.Ако стъклото не може да бъде отделено от главното тяло на фара, достатъчно е място върху стъклото. Мястото за знака за типово одобрение трябва да съответства на показаното на чертежите, споменати в точка 1.2.1.3.2.1.3. В случай на фарове, конструирани да удовлетворяват изискванията на движение само от едната страна на пътя (или дясно, или ляво), върху предното стъкло освен това трябва да са незаличимо очертани контурите на зоната, която може да бъде затъмнена, за да се предотврати неудобство за потребителите в държавите-членки, където движението е от обратната страна на пътя. Въпреки това, когато по конструкция тази зона се идентифицира пряко, това ограничаване не се налага.2.1.4. В случай на фарове, конструирани да удовлетворяват едновременно изискванията на държавите-членки с ляво пътно движение и на тези на държавите-членки с дясно пътно движение, двете положения на регулировка на оптичния блок върху превозното средство или на лампата върху светлоотражателя, трябва да са обозначени, едното със съчетанието от главните букви R и D, за дясно пътно движение, и главните букви L и G, за ляво пътно движение.2.2. Лампи за фарове, които функционират като дълги и/или къси светлини2.2.1. Образците на типа лампа за фарове, които функционират като дълги и/или къси светлини, представени за типово одобрение на ЕИО, трябва да носят производствената или търговската марка на заявителя.2.2.2. Всяка лампа трябва да включва място с достатъчна големина за знака за типово одобрение на ЕИО за компонент. Мястото за знака за типово одобрение на ЕИО за компонент трябва да съответства на показаното в чертежите, споменати в точка 1.2.2.2.2.2.3. Лампите трябва да носят най-малкото обозначение за номиналното напрежение във волта и обозначение за номиналната мощност във вата на нажежаемата жичка за дългите светлини, последвано от това на номиналната мощност във вата на нажежаемата жичка за късите светлини.2.3. Знаците и обозначенията трябва да са ясни, четливи и незаличими.3. ТИПОВО ОДОБРЕНИЕ НА ЕИО ЗА КОМПОНЕНТ3.1. Когато всички образци, представени в съответствие с точка 1, удовлетворяват изискванията на точки 5 и 6 от приложение I за фаровете, и на точки 5, 6, 7, 8, 9, 10 и 11 от приложение III за лампите, се издава типово одобрение на ЕИО за компонент и се определя номер на типово одобрение за компонент.3.2. Този номер не се определя на друг тип фар или лампа, освен в случай на разширяване на типово одобрение на ЕИО за компонент за друг тип фар или лампа, различаващ се единствено по цвета на излъчената светлина.3.3. Когато е заявено искане за типово одобрение на ЕИО за компонент за тип светлинни и светлинно-сигнални устройства, включващи фарове, които функционират като дълги и/или къси светлини, и други фарове, може да се издаде единен знак за типово одобрение на ЕИО за компонент при условие че фарът отговаря на изискванията на настоящата директива и че всеки от другите фарове, представляващ част от типа светлинно и светлинно-сигнално устройство, за което е заявено искане за типово одобрение на ЕИО за компонент, отговаря на специалната директива, която се прилага за него.4. ЗНАЦИ4.1. Всеки фар, който функционира като дълги и/или къси светлини, и всяка лампа за тези фарове, съответстващи на тип, одобрен съгласно настоящата директива, трябва да носи знак за типово одобрение на ЕИО за компонент.4.2. Този знак се състои от правоъгълник, обграждащ малка буква "е", последвана от опознавателната буква/и или номер на държавата-членка, която е издала типовото одобрение за компонент:1 за Германия,2 за Франция,3 за Италия,4 за Нидерландия,6 за Белгия,11 за Обединеното кралство,13 за Люксембург,DK за Дания,IRL за Ирландия,и от номер на типово одобрение на ЕИО за компонент, който съответства на номера на сертификата за типово одобрение на ЕИО за компонент, установен за типа фар или лампа. За тип фар, този номер се поставя под правоъгълника, а за тип лампа, близо до правоъгълника.4.3. За фаровете, които функционират като дълги и/или къси светлини, знакът за типово одобрение на ЕИО за компонент трябва да се допълни със следните допълнителни символи:4.3.1. хоризонтална стрелка, поставена под правоъгълника и насочена към дясната страна на наблюдател, обърнат с лице към фара, т.е. към страната на пътя, където е движението, върху фаровете, удовлетворяващи само изискванията за ляво пътно движение;4.3.2. хоризонтална стрелка, поставена под правоъгълника, с два върха, единият насочен наляво, а другият — надясно, върху фаровете, удовлетворяващи изискванията на двете посоки на движение посредством избирателна регулировка на оптичния блок или на лампата;4.3.3. буквата "С", поставена над правоъгълника, върху фаровете, удовлетворяващи изискванията на настоящата директива само по отношение на късите светлини;4.3.4. буквата "R", поставена над правоъгълника, върху фаровете, удовлетворяващи изискванията на настоящата директива по отношение само на дългите светлини;4.3.5. буквената група "CR", поставена над правоъгълника, върху фаровете, удовлетворяващи изискванията на настоящата директива, както за късите светлини, така и за дългите светлини.4.4. Знакът за типово одобрение на компонент на ЕИО и допълнителните символи трябва да са положени така че да са незаличими и ясно четливи. В случай на фар, те трябва да са положени върху оптичното стъкло на фара или върху едно от оптичните стъкла, така че да са четливи, дори когато фарът е монтиран върху превозното средство.4.5. Примери за типово одобрение на ЕИО за компонент и допълнителни символи са дадени в допълнението.4.6. Когато е определен единен номер за типово одобрение на ЕИО за компонент за тип светлинно и светлинно-сигнално устройство, включващо фарове, които функционират като дълги и/или къси светлини, и други светлини, може да се положи само един знак за типово одобрение на ЕИО за компонент, състоящ се от:- правоъгълник обграждащ буквата "е", последвана от отличителната буква/и или номер на държавата-членка, издала типово одобрение,- номер за типово одобрение на ЕИО за компонент,- допълнителните символи, предвидени в отделните директиви, по смисъла на които е издадено типовото одобрение на ЕИО за компонент.4.7. Размерите на отделните елементи на този знак не трябва да са по-малки от най-големите от минималните размери, определени за индивидуални обозначения от отделните директиви, по смисъла на които е издадено типовото одобрение на ЕИО за компонент.--------------------------------------------------19760727ДопълнениеПРИМЕРНИ ЗНАЦИ ЗА ТИПОВО ОДОБРЕНИЕ НА ЕИО ЗА КОМПОНЕНТ+++++ TIFF +++++Бележка:Фаровете, удовлетворяващи изискванията на приложение I, трябва освен това да носят:- буквената група CR, ако удовлетворяват изискванията на приложение I, както за снопа къси светлини, така и за снопа дълги светлини (виж фигура 2, 3 и 4),- буквата R, ако удовлетворяват изискванията на приложение I само за снопа дълги светлини (виж фигура 8).Освен това, ако фаровете са конструирани за ляво пътно движение или за двете системи на пътно движение посредством избирателно регулиране на оптичния блок или на лампата, те трябва да носят хоризонтална стрелка, която в първия случай завършва с насочен надясно връх (виж фигури 3 и 7), а във втория случай, с два върха, единият насочен надясно, а другият наляво (виж фигури 4 и 5).+++++ TIFF ++++++++++ TIFF ++++++++++ TIFF +++++Фигура 3Идентификация на фар, удовлетворяващ изискванията на приложение I както за снопа къси светлини, така и за снопа дълги светлини и конструиран само за ляво пътно движение. | Фигура 4Идентификация на фар, удовлетворяващ изискванията на приложение I както за снопа къси светлини, така и за снопа дълги светлини и конструиран за двете посоки на движение посредством избирателно настройване на оптичния блок или на лампата. |+++++ TIFF ++++++++++ TIFF +++++Фигура 5Идентификация на фар, удовлетворяващ изискванията на приложение I само за снопа къси светлини и конструиран за двете посоки на движение. | Фигура 6Идентификация на фар, удовлетворяващ изискванията на приложение I само за снопа къси светлини и конструиран само за дясно пътно движение. |+++++ TIFF ++++++++++ TIFF +++++Фигура 7Идентификация на фар, удовлетворяващ изискванията на приложение I само за снопа къси светлини и конструиран само за ляво пътно движение. | Фигура 8Идентификация на фар, удовлетворяващ изискванията на приложение I и конструиран само за снопа дълги светлини. |--------------------------------------------------